Odense Adresse-Contoirs Efterretninger, 1845-02-18
Offentlige Foranstaltninger. Efter at det i Anledning af et til det Kgl. Generaltoldkammer indkommet, af Amtmanden over Bornholms Amt paa det Bedste anbefalet, Andragende fra Porcelains- og Fajancefabrikant C. Chr. Petersen af Kjøbenhavn om Tilladelse til at anlægge en Porcellains- og Fajancefabrik paa Bornholm, imod hvilket Administrationen for Kjøbenhavns Porcelainsfabrik, som derover blev hørt, Jntet havde fundet at erindre, var kommet under Spørgsmaal. ved Collegiet, at der fra Tid til anden kunde ventes at indkomme lignende Ansøgninger, og der i denne Henseende er nedlagt allerunderdanigst Forestilling, har Hs. Majestæt under 5 ds., ved at bemyndige Collegiet til ad mandatum at forunde Supplicanten den ansøgte Tilladelse efter et foreslaaet Schema, tillige autoriseret fornævnte Collegium til at forunde Andre lignende Bevilling, forsaavidt Omstændighederne maatte tale derfor Blandinger. Af Dannevirke, sees, at paa den sidste, oftere omtalte Generalforsamling i den slesvigske Forening oplæste og anbefalede Sekretairen en indleveret Subskriptionsplan til Understøttelse for Høiskolen i Rødding, som fandt Forsamlingens bifald, saa at endog en Deel af de tilstedeværende Medlemmer, fornemmelig Bønder, strax tegnede sig for 1000 Rbd. Bidrag. Opfordret hertil fra flere Sider i Forsamlingen stillede Sekretairen det Forslag, at Foreningen i Rigets og Sandhedens Jnteresse udstæder en Protest mod den i den holsteenske Stænderforsamlings sidste Diæt fremgaaede, saakaldte Verwahrungsact", som vedtoges eenstemmig. Til Udarbeidelsen af Udkastet til en saadan Protest nedsattes en Committee af 5 af Foreningens Medlemmer, med Paalæg at fuldende samme inden 4 Uger, for da at forelægges en overordentlig Generalforsamling, som til den Ende skal indkaldes. Efterat have udtalt det Ønskelige ved en hurtig Besættelse af Embeder og fremsat den Mening, at Constitutioner i Embedernes Vacance kun er at ansee som et nødvendigt Onde, der ikke kan undgaaes, siger Kjøbenhavnsposten af 12 ds. "Men det mærkeligste Slags Constitutioner er det dog forbeholdt den nyeste Tid at indføre i de juridiske Embeder, idet Man har constitueret en Embedsmand i et Embede, hvor Retsbetjenten i ingen Henseende er removeret fra samme, men endnu beklæder det som tidligere. Det er nemlig Kammerjunker Moltke i Svendborg, der har faaet en anden Kammerjunker, Jessen, ansat, om vi saa maa sige, til juridist Capellan pro persona. Hvis Hr. Moltke, hvad der meget muligt kan være Tilfældet, skulde føle sig ude af Stand til at bestyre sit Embede enten til Borgernes og sine Foresattes eller til sin egen Tilfredshed, da var det vistnok rigtigst, at han søgte sin Afsked, i Stedet for at begynde paa at etablere en Praxis, som maaskee lader sig noget forsvare i den geistlige Embedsverden, men vistnok maa ansees for aldeles forkastelig med Hensyn til juridiske Embeder, hvor en aflægs og uduelig Embedsmand nødvendigt maa bidrage til at udsætte Retssikkerheden for stor Fare, fordi hans Jurisdiction, hvad Erfaringen noksom har godtgjort, bliver en Samlingsplads for undertiden en heel Provindses Forbrydere - Man erindre blot Dronninglund Herred, Ulykke som en ung constitueret Embedsmand i Almindelighed ikke formaaer at raade Bod paa. Om Man i nærværende Tilfælde har stolet paa, at Cancellieraad Bruun i Sunds og Gudme Herreder ved sin Embedsvirksomhed skulde kunne erstatte de mulige Mangler ved Administrationen af hans Collega, Moltkes Embede, vide vi ikke, men vist er det i ethvert Tilfælde, at Cancellieraad Bruun kan have nok at bestille med sit eget Embede, om hvis Bestyrelse vi imidlertid ikke skulle drage, nogen Slutning fra den Omstændighed, at Man saa godt som altid seer hans Domme underkjendte i de høiere Jnstantser, noget som dog i ethvert Tilfælde godtgiør, at det i det Mindste ikke er fra hans Dommervirksomhed, at han skal hente sine Laurbær. At Hr. Jessen skulde betragte denne sin Constitution som en nem og beqvem Vei til et godt Embede, er os ikke bekjendt, ligesom det ogsaa torde være muligt, at han i saa Henseende vilde blive skuffet i sine Forventninger, selv om han meente at kunne drage Analogi fra den meget heldige Carriere, hans ældre Broder har formaaet at gjøre, da de juridiske Embeder neppe for Tiden er den beqvemmeste Vei til at slaae ind paa, naar Man venter at gjøre Lykke ved andre Qvaliteter end de efter almindelige gieldende Regler for gyldige anerkjendte. Redacteur og Stænderdeputeret Ove Thomsen, i Odense er under 6ds udnævnt til hannoveransk Viceconsul, en Bestilling, der, hvis den ikke muligt hidrører fra ældre Ansøgning, undrer os for Tiden at see attraaet af Hr. Thomsen, da den, i sig selv ubetydelig, tillige, saalænge den nærværende Valglov gjelder, berøver ham Habilitet som Stænderdeputeret og den sidste Stilling saaledes allerede efter kort Tids Function maa have degouteret. Ved Hr. Thomsens Fratrædelse af Stænderlisten beholder det 7de østifteriske Kjøbstaddistrikt saaledes atter en Suppleantlacune. (Aalb. A.)¬